***Fringe*** je americký televízny sci-fi seriál vytvorený J. J. Abramsom, Alexom Kurtzmanom a Robertom Orcim. V USA mal premiéru 9. septembra 2008 na televíznej stanici FOX, v Spojenom kráľovstve mal premiéru 5. októbra 2008 na Sky1.

Seriál sa zaoberá vedcom *Walterom Bishopom* (opisovaným ako „Frankenstein zmiešaný s Albertom Einsteinom", ktorého stvárňuje John Noble), jeho synom *Peterom Bishopom* (Joshua Jackson) a agentkou FBI *Oliviou Dunhamovou* (Anna Torvová). Seriál je opisovaný ako niečo medzi *Aktami X*, *Zónou súmraku* a *Tmavým anjelom*.

Spolu so seriálom *Dollhouse* od Jossa Whedona, *Fringe* tvoril súčasť novej iniciatívy televízie FOX známej ako "Remote-Free TV", čo znamenalo, že epizódy boli dlhšie oproti štandardným drámam vďaka zredukovaniu reklamných spotov na polovicu, čo pridalo navyše okolo 6 minút vysielacieho času. Od tohto prístupu sa v druhej sezóne upustilo.

Americká premiéra prvej série prebehla 9. septembra 2008, druhá začala 17. septembra 2009 a tretia 23. septembra 2010 a to všetko na televíznej stanici Fox. 25. Marca bolo oznámené, že seriál bude mať štvrtú sériu, 22 epizód. Začiatok štvrtej série je predbežne plánovaný na september 2011. Druhú sériu vysiela TV Markíza.

Dej
---

*Pozri aj: Zoznam častí seriálu Fringe*
*Fringe* sleduje činy špeciálnej agentky FBI Olivie Dunhamovej, vedca Waltera Bishopa a jeho syna Petera, ako vyšetrujú rôzne aspekty okrajovej vedy (angl. fringe science; telepatiu, Levitáciu, neviditeľnosť, reanimáciu a pod.). Po celom svete sa z neznámych dôvodov dejú série zdanlivých experimentov, spoločne nazývaných ako "vzorec". Olivia, Peter a Walter vyšetrujú tieto čudné javy, aby zistili ich pôvod. So "vzorcom" je tiež prepojená veľká nadnárodná spoločnosť Massive Dynamic, ktorá vedie globálny výskum, ktorý drží patenty pre množstvo nových a dôležitých technológií.

Obsadenie
---------

* Anna Torvová ako *Olivia Dunhamová*, mladá, prísna agentka FBI, ktorá musí čeliť množstvu nevysvetlených fenoménov a pracovať s Dr. Walterom Bishopom potom, čo jej partner bol vystavený látke, ktorá rozpúšťa tkanivá.
* Joshua Jackson ako *Peter Bishop*, Walterov syn. Bol vynikajúcim študentom, školu vzdal a má hráčske dlhy z hazardu. Jeho prítomnosť je často nutná, aby jeho otec mohol logicky rozmýšľať.
* John Noble ako *Dr. Walter Bishop*, bývalý vládny výskumník v oblasti *okrajovej vedy*, ktorý bol zatvorený na psychiatriu po nehode v laboratóriu, ktorá vyústila až k jeho obvineniu zo zabitia. Keďže bol zatvorený 17 rokov, Walter často žasne nad výdobytkami modernej techniky. Je trochu krátkozraký. Často zabúda, kto je agentka Astrid, napriek opakovaným predstaveniam.
* Lance Reddick ako *Phillip Broyles*, agent Homeland Security, ktorý vedie *Okrajové oddelenie*, ktoré založil na vyšetrovanie sérií teroristických/paranormálnych javov.
* Kirk Acevedo ako *Charlie Francis*, jeden s Oliviiných kolegov a priateľov z FBI, ktorý jej pomáha s vyšetrovaniami.
* Blair Brownová ako *Nina Sharpová*, zamestnankyňa *Massive Dynamic*, ktorá je súčasťou *Okrajového oddelenia*. Pracuje pre spoločnosť už 16 rokov a doslova jej dlhuje svoj život, pretože ich výskumy jej pomohli zbaviť sa rakoviny a nahradiť jej ruku vyspelou protézou.
* Jasika Nicole ako *Astrid Farnsworthová*, federálna agentka a asistentka Olivie Dunhamovej.
* Mark Valley ako *John Scott*, Oliviin partner a milenec. Bol odhalený, že financoval tvorbu toxínu na rozpustenie mŕtveho mäsa. Zomrel v pilotnej epizóde, ale bol prevezený do *Massive Dynamic*, kde bol oživený kvôli výsluchu (pokiaľ osoba nie je mŕtva dlhšie ako 6 hodín, môže byť znovu oživená).
* Michael Cerveris ako *Pozorovateľ*, vysoký, plešatý muž bez obočia, ktorý pozoruje udalosti týkajúce sa *Vzorca*.

Produkcia
---------

Spolutvorcovia *Fringe* sú J. J. Abrams, Roberto Orci a Alex Kurtzman, produkčnou spoločnosťou je Bad Robot v spolupráci s Warner Bros. Television. Abramsova inšpirácia pre Fringe prišla z množstva zdrojov, vrátane kníh Micheala Crichtona a televíznych seriálov *Akty X*,  a *Zóna súmraku*. Dodatočne Orci pridal, že je to kombinácia procedurálnych a "extrémne serializovaných a veľmi kultových" seriálov, spomenúc z nich napríklad *Právo a poriadok* a *Stratení*.

Dvojhodinová pilotná epizóda stála celkovo 10 miliónov $, vďaka čomu vytlačila Abramsov vlastný seriál *Stratení* z priečky najdrahšej pilotnej epizódy v histórii televízie. Krava použitá v pilotnej epizóde musela byť v nasledujúcich epizódach premiestnená, kvôli obmedzeniu dovážania dobytka z Kanady do Spojených štátov.

1. séria
--------

1. séria tohto seriálu sa zaoberá nepredstaviteľnými a neuveriteľnými prípadmi, ktoré spolu nesúvisia ale postupne do seba začínajú zapadať. Nazývajú ich Vzorec. Niekto experimentuje, lenže laboratóriom je celý svet. Začalo sa to letom z Hamburgu do Bostonu. Dokým sa ľudia na palube nezačali doslova rozpúšťať. Na Pomoc bola privolaná agentka FBI Olívia Dunhamová a jej partner Charlie Francis (ten bol v druhej sérii zabitý meňavcom). Olíviin partner John Scott bol tiež privolaný ale počas výbuchu v sklade bol zasiahnutý neznámou chemickou zmesou. V zúfalstve Olívia privolala na pomoc Petera Bishopa a jeho otca Waltera Bishopa. Ten Johna vyliečil ale zistilo sa že John Scott pracoval pre teroristickú skupinu pod názvom ZTF. ZTF bol aj ich manifest ktorý napísal Walterov kolega William Bell. Najväčším zloduchom v prvej sérii je David Robert Jones, ktorý sa chce dostať do Alternatívneho vesmíru a zabiť tam Williama Bella, zakladateľa Massive Dynamic, ktorý sa sem uchýlil z dôvodov, ktoré sa dozvedáme v druhej sérii. Na konci série sú zakomponované oba vesmíry, keď je do Alternatívneho vesmíru prenesená Olívia ktorá sa tu stretne s Williamom Bellom.

2. séria
--------

### Nový deň v starom meste – A New Day in the Old Town

Druhá séria začína návratom Olívie z Alternatívneho vesmíru, keď preletí predným sklom ale našťastie sa prebudí. Tím zistí, že nehoda pri ktorej Olívia skoro zomrela nebola náhoda, a že jej stále hrozí nebezpečenstvo, a že zaňho môžu meňavci - vojaci z Alternatívneho vesmíru ktorí na seba môžu brať podobu iného, ale pôvodného vlastníka podoby najprv zabijú. Niekoľko blokov ďalej od miesta nehody nájdu telo zodpovedajúce vraždy meňavcom. Meňavec, ktorý si vzal podobu tejto mŕtvoly potom vchádza do obchodu kde chce písací stroj Selectric , ktorý nebol nikdy vyrobený. Predavač zrejme tuší o koho ide, tak mu dá kľúč od miestnosti pomaľovanej grafitmi, uprostred ktorej je stôl a na ňom písací stroj. Z toho čo meňavec napíše vyplynie, že mal za úlohu zabiť Olíviu, ale stroj odíše, že Olívia je stále nažive. Peterovi sa podarí zistiť, že je Olívia v nebezpečenstve a ide do nemocnice, kde naháňajú meňavca ktorý sa pokúsil v izbe Olíviu udusiť. Charlie Francis ale nestihne včas zareagovať a meňavec sa na neho premení.

### Noc vytúžených úlovkov – Night Of Desirable Objects

Na začiatku dielu sa ocitáme v Lansdale, kde skupina robotníkov opravuje cestu. Je koniec smeny a robotníci sú pripravení ísť domov. Jeden z robotníkov však čosi objaví v poli, ktoré sa nachádza hneď pri ceste. Keď sa rozhodne to preskúmať zistí že sa jedná o ruku. Tou je stiahnutý priamo do zeme. Z rádia je počuť, že v okolí je za niekoľko týždňov nezvestných 6 osôb. Na miest preto nastupuje tím oddelenia Fringe, do ktorého je nasadený meňavec Charlie a do ktorého sa vrátila Olívia, ktorú prepustili z nemocnice. Walter v laboratóriu zistí, že cestovanie medzi vesmírmi má vedľajšie účinky, ktoré sa u Olívie začnú prejavovať - všetky zvuky počuje veľmi silne. Medzitým Olívia navštívi Ninu Sharpovú, ktorá jej povie o svojom boji z rakovinou a o mužovi, ktorý jej pomohol - o Samovi Weissovi. Olívia potom narazí na muža menom Hughes, ktorý medzitým stratil manželku a syna a rozhodnú sa telá exhumovať, ale zistia niečo neuveriteľné - telo malého dieťaťa nebolo v rakve. Je tam len otvor ktorým sa dieťa najskôr podhrabalo. Nájdenú tajnú miestnosť, v ktorej Hughes po celú dobu dieťa vychovával. Olívia nájde aj tajnú podzemnú chodbu, kde je však chytená a odvlečená samým podzemným stvorením. Peter beží Olívii na pomoc, keď stvorenie začne hrabať aby sa dostalo von a zvrhne na seba policajné auto. Následne stvorenie umiera. Večer si dáva Olívia sprchu a znova počuje veci nahlas. Rozhodne sa že navštívi Sama Weissa. Zároveň Charlie navštívi obchod kde je písací stroj Selectric 251 a dostáva rozkaz, aby prinútil Olíviu, nech si spomenie na okolnosti toho čo predchádzalo nehode.

### Trieštivý – Fracture

Na začiatku dielu sa ocitáme v Pennsylvánii, kde si dvojica policajtov dáva pauzu. Jeden z nich ide pre kávu, keď v tom druhému niekto volá. Policajt má za úlohu prísť na vlakovú stanicu a stretnúť sa z mužom, ktorý bude mať na sebe čierny kabát a v ruke čierny kufrík. Stane sa však niečo, čo ani policajt nečakal. Náhle dôjde k výpadku elektriny a policajt začne doslova tuhnúť. Chvíľu nato exploduje. Olívia si stále nemôže spomenúť na udalosti a na stretnutie z Bellom. Pravidelne teda navštevuje Sama Weissa, ktorý jej pomáha. Upozorňuje ju, že má čoskoro očakávať bolesti hlavy, ktoré budú nehodou spôsobené. Tím sa na miesto nehody vydá, nenájde ale zdroj bomby, ale pozostatky strážnika Gillespieho, ktorý bol bomba. Walter po obhliadke tela zistí, že má na sebe vpichy po nejakom sére. Tím odhalí, že si sérum pichal od doby, čo bol v Iraku a spolupracoval na tajnom projekte. Peter a Olívia sa teda vydávajú do Iraku, kde sa snažia nájsť doktorov, ktorí majú s týmto projektom niečo dočinenia - nájdu jedného doktora, ktorý im povie o látke, ktorou boli vojaci vybavení, ale väčšina z nich neprežila - iba jeden strážnik, žena menom Burgessová a niekoľko ďalších. Doktor sa zmienil ešte o jednom - plukovníkovi Gordonovi, ktorý chcel v programe pokračovať. Na poslednú chvíľu sa Burgessovú podarí zachrániť a plukovníka Gordona zatknúť. Ku koncu dielu sa Olívia znova vracia k Samovi, podarí sa mu urobiť pokrok. Palica o ktorú sa Olívia opierala, je už nepotrebná. Na konci dielu Gordon rozpráva o nebezpečenstve, ktoré sa chystá. Kto je muž v čiernom kabáte a s kufríkom v ruke. Vidíme že kufrík nesie Pozorovateľovi. Sú v ňom fotografie. Fotografie Waltera. Muž v kabáte je iba jeho poslíčkom.

### Oneskorená zotrvačnosť – Momentum Deferred

Začiatok dielu sa odohráva v štáte Massachusetts, kde skupina mužov odváža zo skladu mrazené hlavy. Jeden muž zabije ochranku a náklad si odváža. Ďalší mž je s ním - meňavec. Zabije ho až guľka do hlavy. Walter príde na spôsob, ako pomôcť Olívii aby si spomenula na udalosti, ktoré sa stali. Musí zjesť hlísty. Tá sa rozhodne koktejl vypiť. Tím sa vydáva na miesto, kde sa v noci stala lúpež. Walter prehľadá telo meňavca, z ktorého tečie ortuť, a Olívii sa v zábleskoch vracajú spomienky. Walter objaví zariadenie, pomocou ktorého sa meňavci premeňujú. Falošný Charlie sa stretáva z mužom, ktorý v noci zabil štyroch mužov. Zdá sa, že hľadajú jednu určitú hlavu, v tejto várke ju však nenašli, hovorí aj o tom že Olívia sa začína rozpamätávať a že by možno mohla vedieť, kde sa hlava, ktorú hľadajú, mohla nachádzať. Možno práve to bol dôvod, prečo ju Bell povolal na druhú stranu, aby ju varoval pred tým, čo sa chystá. Walter medzitým vo svojom laboratóriu preskúma telo meňavca. Domnieva sa, že práve ortuť zapríčiňuje to, že podoba, ktorú na seba berú, zostáva zachovaná. Príde tiež na to, že meňavec, ktorý sa pokúsil zabiť Olíviu, je stále niekde medzi nami. Objaví tiež spôsob, ako ho nájsť - stačí kontaktovať Rebeku Kibnerovú. Tá kedysi pracovala s Walterom a podarilo sa jej rozpoznať veci z Alternatívneho vesmíru. Olívia ide z prístrojom , ktorý bol pri obeti, do Massive Dynamic, tam jej povedia , že z prístroja je možné zistiť, akú podobu má posledná obeť. Teraz keď má Olívia aj funkčný prístroj, môže z toho zničeného zistiť to, kto sa ju po celý čas pokúšal zabiť. Peter ide z Walterom navštíviť Rebeku, ktorá by mohla pomôcť Olívii toho meňavca spoznať. Rebeka popisuje, že meňavca, ktorého videla, mali okolo seba akúsi žiaru. V laboratóriu je Rebeka pripravená, keď však Peter zazvoní na zvonček, ktorý by mal Rebeku uviesť do tranzu, omdlie Olívia. Ocitáme sa tam, kde sme na konci prvej sezóny skončili - Olívia sa nachádza v jednom z newyorských Dvojičiek, Bell sa ju snaží varovať pred ľudmi, ktorí sa tomuto stretnutiu snažili zabrániť. Je vidieť, že ani Bellovi pobyt na druhej strane veľmi neprospieva, aby sa mu lepšie dýchalo, používa dýchací prístroj. Rozpráva Olívii o blížiacej sa vojne a o bráne, ktorou musí takí, ako je ona, strážiť. Tiež rozpráva o skupine hybridov, na pol ľuďoch a na pol strojoch, nám sú známejší ako meňavci - tí dokážu prechádzať medzi svetmi, bez toho, aby sa im čokoľvek stalo. Meňavci na našej strane hľadajú niekoho, kto im otvorí dvere medzi dvoma vesmírmi a pokiaľ ho nájdu, už ich nič nezastaví. Preto ho Olívia musí nájsť ako prvá, pozná ho podľa symbolu, ktorý jej Bell ukázal a ktorý sa nachádza na hlave hľadaného človeka. Olívia sa prebúdza. Nutne sa musí stretnúť s Ninou Sharpovou, aby jej povedala o symbole, ktorý jej Bell ukázal. Nina Olívii vysvetlí frázu, ktorú Bell vyslovil – veľká búrka. Pokiaľ by totiž došlo k otvoreniu brány medzi svetmi, došlo by ku kolízii. Iba jeden svet by mohol existovať a ten druhý by zanikol. Od falošného Charlieho Olívia dostane SMS, v ktorej jej píše, že Nina je meňavec a nech okamžite odíde. Falošný Charlie už čaká pred budovou Massive Dynamic a pokúsi sa Olíviu, ktorá ho ale zabije. Charlie však ešte stihne zatelefonovať a povedať komusi na druhej strane telefónu, kde sa hľadaná hlava nachádza. Hlavu ukradnú a pripoja ju k záhadnému telu.

### Logika Snov – Dream Logic

Olívia znovu navštívi Sama, aby mu poďakovala za to, že jej pomohol spomenúť si. Zároveň sa však spamätáva zo smrti Charlieho. V Seattli sa medzitým Greg, zamestnanec jednej firmy, vracia do práce. Ale namiesto normálnych tvárí svojich kolegov vidí príšery. Svojho vlastného šéfa zabije. Tím je rozhodnutý záhadu vyriešiť. Keď prídu taxíkom do nemocnice, kde je Greg hospitalizovaný, požiada Olívia taxikára o vizitku. Dostala za úlohu si ich bráť od ľudí, ktorí na sebe budú na sebe nosiť červené oblečenie. Sam Weiss predpokladá, že to bude spôsob, ako sa dokáže vyrovnať zo smrťou Charlieho. Tím časom zistí, že za záhadu môže doktor Nayak, ktorý kradne svojím pacientom sny. Olívia v závere dielu rozlúšti odkaz, ktorý pomocou vizitiek zistila – Budeš v poriadku. V závere dielu vidíme, o čom sa Peterovi snívalo. O tom, ako ho raz v noci v izbe navštívil jeho otec a vzal preč. alebo to nebol sen?

### Pozemšťan – Earthling

Muž sa snaží prekvapiť svoju ženu usporiadaním romantického večera na ich výročie, v dome sa však začnú diať divné veci. Keď sa žena vráti domov, je milo prekvapená, že jej muž je už doma, sedí v kresle bez jedinej známky pohnutia. Žena začína mať obavy a keď k mužovi podíde bližšie a dotkne sa ho, zmení sa na popol. Walter prehľadáva telo a prichádza s myšlienkou, že mužovi bolo zrejme niečo vpichnuté do tela. Muž sa volá Randy Dancik. Broyles riešil podobný prípad pred štyrmi rokmi, keď sa niekoľko obetí premenilo na prach, každá z obetí pracovala alebo navštívila nemocnicu Tyson General v D.C. Po treťom úmrtí sa Broylesovi ozval muž, ktorý poznal všetky detaily prípadu. Detaily, ktoré mohol poznať iba vrah. Dal Broylesovi vzorec, pomocou ktorého by mohli zastaviť sériu vrážd, ale nebol rozlúštený. Tieň sa znovu objavuje v nemocnici, do ktorej sa tím vydáva, pretože Randy Dancik tu pred svojou smrťou bol. V nemocnici dôjde k ďalšej vražde. FBI však nájde stopu, ktorá vedie ku Thomasovi Kozlovovi, ktorý pracoval v nemocnici v D.C. ale prešiel do inej nemocnice. V mieste bydliska ho však nezastihnú, zrejme tušil, že si pre neho prídu. Broyles kontaktuje CIA a dozvie sa, že Kozlov neukradol tajnú ruskú zbraň, ale svojho brata, ktorý bol kozmonaut. Jeho brat bol totiž v izolovanom prostredí, odkiaľ ho odniesol. Brat bol v kóme v jednej z nemocníc. Walter zistí, že tieň radiáciu z obetí vysal, ale kým tím do nemocnice dorazil, pacient bol už preč. Kozmonaut nebol tým, kto zabíjal, ale podľa Waltera to, čo sa nachádzalo v ňom. Vyzerá to tak, že kozmonaut šiel na vesmírnu prechádzku a niečo si z nej v sebe priniesol. Organizmus, ktorý sa dokáže premietať, a nemusí pritom opustiť svojho hostiteľa. Walter záhadný vzorec vyrieši, výsledky ale nie sú priaznivé. Rusi sa už tento organizmus snažili z tela kozmonauta dostať, ale nie je to možné. Organizmus sa spojil s hostiteľom a nedá sa oddeliť. Keď sa Timur spojí s Broylesom, povie mu, ako na tom jeho brat je. Záhadný organizmus si vyberá ďalšiu obeť – Timur sa mení na prach. Tím vie, kde sa Timur s bratom nachádzajú, tieň si ide ale vybrať ďalšiu obeť. Nie je šanca, ako jeho brata zachrániť, a tak Broyles jedná a zastrelí ho.

### Slobodná vôľa – Of Human Action

Tento diel rozpráva príbeh jedného chlapca, ktorý dokáže ovládať myseľ ostatných ľudí. Hrá obeť únosu a zmanipuluje dvoch mužov, aby požadovali výkupné vo výške niekoľko miliónov dolárov. Tím postupne záhadu vyrieši, ale chlapec ovládne Petera, ktorého prinúti ísť za chlapcovou matkou. Ta je jedným z dôvodov, prečo chlapec od otca utiekol - otec klamal a vravel, že je matka mŕtva, ale ona utiekla a našla si iného muža. Na konci dielu sa dozvedáme, že chlapec bol testovacím subjektom spoločnosti Massive Dynamic.

### August – August

Tento diel je o veľmi dôležitej postave seriálu Fringe - Pozorovateľovi. Je to muž, ktorý pozoruje ľudstvo už od jeho počiatkov. V tomto diele sa dozvedáme, že je ich viac - tento diel sa ale venuje jednému z nich - Augustovi. Príbeh začína, keď August unesie jedno dievča, ktorá netuší nič o oddelení Vzorca ani o Pozorovateľoch. Dievčaťu nič nespraví, naopak jej ukáže, že bez jeho pomoci by zomrela - lietadlo, ktorým mala letieť sa zrútilo do mora a nikto neprežil. Ostatným Pozorovateľom sa ale Augustov čin nepáči, pretože pre nich dievča nie je ničím výnimočná, a tak dohodnú rovnováhu - najmú nájomného vraha, ktorý má dievča zabiť. August ju ale zachráni a sám zomrie - pred smrťou sa pýta Septembra, iného Pozorovateľa, či už je dievča výnimočná a on odpovie, že áno. Potom sa ju už nikto nesnaží zabiť. V Massive Dynamic sa dozvedáme, že Pozorovateľ je znázornený na mnohých umeleckých dielach a že jeho prítomnosť určuje dôležitú udalosť - objavuje sa stále častejšie a častejšie. Tiež vie cestovať časom.

### Červ – Snakehead

Tento diel sa venuje čínskej medicíne, kedy jeden čínsky doktor vymyslel liek, ktorý ale možno získať jedine z jedného organizmu, ktorý pre vývoj potrebuje ľudského hostiteľa. Ako obeti si vyberá ľudí z Číny a priľahlých štátov, ktorí chcú vycestovať z ich rodnej zeme - keď sú na mori, tak obetiam jeho poskokovia dajú pilulku, v ktorej sa larva nachádza. Potom, čo je tím informovaný o mŕtvolách vyplavených z mora a zachránia jedno dievča, začne sa o prípad zaujímať. Našťastie sa im podarí zastaviť ďalšiu loď a nájsť všetkých cestujúcich.

Medzinárodné vysielanie
-----------------------

|
|  |
| Krajina | Stanica | Premiéra |
| Filipíny | CS9 |  |
| Malajzia | ntv7 | TBD |
| Portugalsko | RTP2 |
| Mexiko | Warner Channel | 17. marec 2009 |
| Nemecko | ProSieben | 16. marec 2009 |
| Maďarsko | RTL Klub | 13. marec 2009 |
| Kanada | CTV/A | 9. september 2008 |
| Austrália | GO! | 17. september 2008 |
| Írsko | TV33e | 1. október 2008 |
| Švédsko | Kanal 5 | 2. október 2008 |
| Spojené kráľovstvo | Sky1 | 5. október 2008 |
| Bulharsko | PRO.BG | TBD |
| Poľsko | TVN, TVN 7 | TBD |
| Španielsko | Canal+ | 28. december 2008 |
| Brazília | Warner Channel | 17. marec 2009 |
| Hongkong | TVB Pearl | 1. marec 2009 |
| Taliansko | Steel | 31. január 2009 |
| Švajčiarsko | SF zweiTSR1 | 16. marec 200930. máj 2009 |
| Blízky východ | MBC Action | 21. apríl 2009 |
| Fínsko | MTV3 | 9. január 2009 |
| Južná Afrika | M-Net | 8. január, 2009 |
| Thajsko | True Series | 7. február 2009 |
| Peru | Warner Channel | 17. marec 2009 |
| Turecko | DiziMax | január 2009 |
| Nórsko | TVNorge | TBD |
| Čile | Warner Channel | 17. marec 2009 |
| Belgicko | La Deux | 28. máj 2009 |
| Francúzsko | TF1 | 10. jún 2009 |
| Nový Zéland | TV 2 | 1. júl 2009 |
| Portoriko | WAPA-TV 4 | 1. jún 2009 |
| Slovensko | Markíza | TBD |

Referencie
----------

1. ↑  Coming Attractions: The Radiators, Natalie Cole, Jeremy DeCoursey, J. J. Abrams, (po anglicky). Pridané: 25. 9. 2008
2. ↑  Variety. *New Fox dramas to limit commercials* [online]. [Cit. 2008-05-18]. Dostupné online. (po anglicky)
3. ↑  J.J. Abrams: 'Fringe' isn't directly inspired by 'X-Files' - The Live Feed, (po anglicky). Pridané: 11. 10. 2008
4. ↑  J.J. Abrams, Alex Kurtzman and Roberto Orci dig deep to discover "the pattern" in their new Fox series, Fringe, scifi.com, (po anglicky). Pridané: 11. 10. 2008
5. ↑  From LSD Brain to Dead Autopilot, Fringe Premiere Skirts Reality, popularmechanics.com. Prístup: 10. 9. 2008 (po anglicky)
6. ↑  Is *Fringe* next *Lost*?, Toronto Star. Prístup: 16. 9. 2008

Iné projekty
------------

Commons
* Spolupracuj na Commons Commons ponúka multimediálne súbory na tému **Fringe**

Externé odkazy
--------------

* Oficiálna stránka (po anglicky)
* *Fringe* v Internet Movie Database (po anglicky)
* FringePedia (po anglicky)

| * z
* d
* u
*Fringe* |
| --- |
| ČastiKategória |
| Postavy | 
* Olivia Dunhamová
* Walter Bishop
* Peter Bishop
* Phillip Broyles
* Charlie Francis
* Nina Sharpová
* Astrid Farnsworthová
* John Scott

 |
| Obsadenie | 
* Anna Torvová
* John Noble
* Joshua Jackson
* Lance Reddick
* Kirk Acevedo
* Blair Brownová
* Jasika Nicole
* Mark Valley

 |
| Tvorcovia | 
* J. J. Abrams
* Alex Kurtzman
* Roberto Orci

 |